आज के सामाजिक एवं सांस्कृतिक ढांचे को देखें तो पाएंगे कि हम एक संक्रमण काल से गुजर रहे हैं, जहाँ हमारी जड़ें कमजोर हुई हैं। इन्हें मजबूत करने के लिए हमें पश्चिम की नकल को त्यागकर अपनी संस्कृति को अपनाना होगा क्योंकि पाश्चात्य संस्कृति ने हमारे नैतिक मूल्यों पर गहरी चोट की है। यही नहीं, गरीबी का लाभ उठाकर ‘धर्म परिवर्तन’ की प्रचेष्ठाएँ भी सांस्कृतिक हमला ही कहा जाएगा। हमारा आदिवासी व गरीब वर्ग आज इस धर्म परिवर्तन का शिकार होता जा रहा है जबकि इन आदिवासी समाजों की अपनी सभ्यता व संस्कृति पाश्चात्य सभ्यता से कहीं अधिक समृद्ध है। वास्तव में, धर्म परिवर्तन अपनी संस्कृति का परित्याग है।